香棠
作者：薛季宣
朝代：宋

paragraphs: 世間元有無窮恨，海外棠花宮錦爛。
燒炙東風春未半，濃裝獨立情繚亂。
博山鑪冷沈煙斷，記語洛妃池側畔。
袿衣透溼飄香汗，舞罷霓裳高燭看。
吳苑散花灘彼岸，亦有當初舊遊觀。
棠梨古逕霞光燦，薔薇露冷衣新盥。
袖卷燕支紅入腕，噴人蘭芷芳都貫。
天然種性珍奇玩，嶺海誠知煎可爨。
擬擷柔柯燃熾炭，裛取緗巾永傳翫。
它年留得重公案。